Ν.Δ. 3881/58

Άρθρ.6.-

**Αρμοδιότης και ευθύνη εκτελέσεως, συντηρήσεως**

**και λειτουργίας των έργων**

1. α) Τα έργα Α΄ τάξεως εκτελούνται υπό του Κράτους.

β) Τα έργα Β΄ τάξεως εκτελούνται είτε υπό του Κράτους είτε, τη εγκρίσει του Υπουργού της Γεωργίας, υπό των κατά το Κεφάλαιον Γ΄ του παρόντος προβλεπομένων οργανισμών εγγείων βελτιώσεων (Ο.Ε.Β.) ή και των Οργάνων Τοπικής Αυτοδιοικήσεως.

γ) Τα έργα Γ΄ τάξεως εκτελούνται παρά των ενδιαφερομένων, φυσικών ή νομικών προσώπων και δια λογαριασμόν αυτών υπό των αρμοδίων Κρατικών Υπηρεσιών.

2. Η διοίκησις, συντήρησις και λειτουργία των μεν έργων Α΄ τάξεως ανήκουν κατ’ αρχήν εις το Κράτος, των Β΄ τάξεως εις τους Ο.Ε.Β. των δε Γ΄ τάξεως εις τους ενδιαφερομένους.